РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 20

от заседание на Комисия „Съдебна карта, натовареност и съдебна статистика” към Съдийската колегия на Висшия съдебен съвет,
                              проведено на 21 юни 2018 г. /четвъртък/

Днес, 21 юни 2018 г. (четвъртък), се проведе заседание на Комисия „Съдебна карта, натовареност и съдебна статистика”  към Съдийската колегия на Висшия съдебен съвет, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
БОРЯНА ДИМИТРОВА 
ДРАГОМИР КОЯДЖИКОВ  
КРАСИМИР ШЕКЕРДЖИЕВ  

От администрацията на Висшия съдебен съвет присъстваха експертните сътрудници към Комисията: Ана Топалова – главен експерт-юрисконсулт в отдел „НДПП“,  дирекция  „Правна“  и  Румен Митев – началник отдел „САОД“, дирекция „ИТСС“. 

Заседанието на Комисията протече при следния  дневен ред:

1.	Програма за дейността на Комисия „Съдебна карта, натовареност 
и съдебна статистика“ от 01.06.2018 до 31.12.2018 г.
		2. Обсъждане писмо изх. № 1157/07.03.2018 г.  от председателя на  Окръжен съд – Русе, писмо  изх. № 1281/01.06.2018 г. от председателя на Районен съд – Бяла, писмо изх. № 4996/01.06.2018 г. от председателя на Районен съд – Русе, молба от   Атанас Василев Димитров, младши съдия в  Окръжен съд – Русе, във връзка с изтичащ срок по чл. 240, ал. 1 от ЗСВ.
		3. Писмо изх. № 1958/17.05.2018 г. от  Камара на частните съдебни изпълнители  и писмо изх. № РД 09-138/05.06.2018 г. от председателя на Районен съд - Бургас  относно приложението на разпоредбата на чл. 61, ал. 2 от ГПК.
	4. Обсъждане писмо изх. №  1438/29.05.2018 г. от председателя на Апелативен съд – Велико Търново, с искане за увеличаване на щатната численост на съда с 1 /една/ щатна бройка за длъжността „съдия“ в Наказателно отделение на Апелативен съд Велико Търново.
	      5. Обсъждане писмо изх. № 3800/29.05.2018 г.  от председателя на Специализиран наказателен съд  относно увеличаване щатната численост на съда с 10 щатни бройки за длъжността „съдия“.

  ПО ДНЕВНИЯ РЕД: 

	1. ОТНОСНО:  Програма за дейността на Комисия „Съдебна карта, натовареност и съдебна статистика“ от 01.06.2018 до 31.12.2018 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:

	1.1. Приема за сведение Програма за дейността на Комисия „Съдебна карта, натовареност и съдебна статистика“ към СК на ВСС от 01.06.2018 до 31.12.2018 г., с направените допълнения в днешното заседание на Комисията, а именно по т. I.1 и т. I.2. да се добави текста „след съгласуване с  Комисията по атестирането и конкурсите към Съдийската колегия на Висшия съдебен съвет“. 

	      2. ОТНОСНО: Обсъждане писмо изх. № 1157/07.03.2018 г.  от председателя на  Окръжен съд – Русе, писмо  изх. № 1281/01.06.2018 г. от председателя на Районен съд – Бяла, писмо изх. № 4996/01.06.2018 г. от председателя на Районен съд – Русе и молба от   Атанас Василев Димитров, младши съдия в  Окръжен съд – Русе, във връзка с изтичащ срок по чл. 240, ал. 1 от ЗСВ.
	Приложение: Извлечение от Протокол № 20/18.06.2018 г. от заседание на Комисията по атестирането и конкурсите към Съдийската колегия на Висшия съдебен съвет.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:
2.1. Да се изиска от  административния ръководител – председател на Районен съд Тетевен да изпрати писмено становище относно съкращаване на  1 /една/ щатна длъжност „съдия“ в Районен съд - Тетевен, която следва да се освободи на 28.06.2018 г.
	2.2. Да се изиска от  административния ръководител – председател на Районен съд Севлиево да изпрати писмено становище относно съкращаване на 1 /една/ щатна длъжност „съдия“ в Районен съд - Севлиево, която следва да се освободи  на  29.08.2018 г. 
		2.3. Изразява становище, че срокът по чл. 240, ал. 1  от ЗСВ на младши съдия Атанас Василев Димитров в  Окръжен съд – Русе, следва да бъде продължен на основание чл. 240, ал. 2 от ЗСВ. 
 	2.4. Изпраща решението по т. 2.3. на Комисията по атестирането и конкурсите към Съдийската колегия на Висшия съдебен съвет. 

3. ОТНОСНО: Писмо изх. № 1958/17.05.2018 г. от  Камара на частните съдебни изпълнители  и писмо изх. № РД 09-138/05.06.2018 г. от председателя на Районен съд - Бургас относно приложението на разпоредбата на чл. 61, ал. 2 от ГПК.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:

3.1. Изпраща Писмо изх. № 1958/17.05.2018 г. от  Камара на частните съдебни изпълнители  и писмо изх. № РД 09-138/05.06.2018 г. от председателя на Районен съд – Бургас, относно приложението на разпоредбата на чл. 61, ал. 2 от ГПК, на работната група към Министерство на правосъдието за изготвяне на проект на Закон за изменение и допълнение на ГПК и на Комисията по правни и институционални въпроси към Пленума на ВСС, по компетентност.

	4. ОТНОСНО:  Обсъждане на писмо изх. №  1438/29.05.2018 г. от председателя на Апелативен съд – Велико Търново, с искане за увеличаване на щатната численост на съда с 1 /една/ щатна бройка за длъжността „съдия“ в Наказателно отделение на Апелативен съд - Велико Търново.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:

	4.1. Изразява отрицателно становище относно разкриването на 1 /една/ щатна бройка за длъжността „съдия“ в Наказателно отделение на Апелативен съд - Велико Търново.
	4.2.  Изпраща решението по т. 4.1. на Комисията по атестирането и конкурсите към Съдийската колегия на Висшия съдебен съвет, по компетентност. 

		5. ОТНОСНО: Обсъждане писмо изх. № 3800/29.05.2018 г.  на председателя на Специализирания наказателен съд  относно увеличаване щатната численост на съда с 10 щатни бройки за длъжността „съдия“.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет

Р Е Ш И:

5.1. Приема за сведение писмо изх. № 3800/29.05.2018 г.  на председателя на Специализиран наказателен съд  относно увеличаване щатната численост на съда с 10 щатни бройки за длъжността „съдия“.
5.2. Възлага на Румен Митев – експертен сътрудник към КСКНСС, в срок до следващото заседание на Комисията, да изготви справка за средния индекс на натовареност на съдия в Специализирания наказателен съд и справка за средния индекс на натовареност на наказателен съдия в окръжните съдилища.
5.2.  Отлага вземането на решение по направеното искане от председателя на Специализирания наказателен съд относно увеличаване щатната численост на съда с 10 щатни бройки за длъжността „съдия“ за следващо заседание на Комисията. 

ПРЕДСЕДАТЕЛ НА
						КОМИСИЯ „СЪДЕБНА КАРТА,
НАТОВАРЕНОСТ И СЪДЕБНА 
СТАТИСТИКА“       /п/
     
ДАНИЕЛА МАРЧЕВА